Rodna ravnopravnost

Svi zajedno činimo društvo te svako od nas zaslužuje da njegova prava, naša prava, budu poštovana, ali razvojem smo pravima umanjili značaj. Umanjili smo značaj rodne ravnopravnosti takođe. O ovome pišem kao osoba željna promene. Hajde da izjednačimo naša prava i učinimo svet boljim mestom.

Na svakom polju postoji određena nejednakost i umanjena vrednost. Muškarac koji je obrazovan biće cenjeniji od obrazovane žene jer je to pravilo postavilo društvo. Muškarac jeste jači od žene i to je još jedna biološka činjenica, ali ne govorim o biologiji. Govorim o zloupotrebi naučne činjenice od strane društva kao njegov deo. Žena može da bude podjednako dobra govornica kao muškarac, muškarac može da bude podjednako dobar vaspitač kao žena. Sve je stvar perspektive. U pojedinim zemljama žene nemaju pravo na obrazovanje, a muškarci koji obavljaju „ženske“ poslove često budu ismevani, diskriminisani, u pojedinim slučajevima i jedno i drugo. Zar smo toliko napredovali da ne vidimo nepoštovanje i diskriminaciju, zašto ne uradimo nešto povodom toga? Svi želimo da svet bude divno mesto. Zar se to time postiže? Zar smo došli do toga da se diskriminacijom, neprihvatanjem i nejednakim pravima vodimo? Sama fizika veruje u jednakost i ravnotežu!

Zamislite svet bez toga, zamislite svet bez loših stvari. To je sloboda o kojoj svi volimo da govorimo, no često malo kažemo. To je sloboda koju svi želimo. Ja, pripadnica današnjeg društva, želim da radim ono što volim bez diskriminacije i umanjenog značaja svog rada, ljudsko sam biće i imam svoja prava. Svi ih imamo. Želim sigurnost, svet bez predrasuda. Želim svet koji će uspeti da postigne savršenu ravnotežu. Sloboda i savršenstvo, za time tragamo ne želeći da stupimo u nove promene. Ovde sam da pokrenem jednu, ali ne mogu sama. Oslobodimo se, naše vreme dolazi. Dolazi doba promena koje možemo da stvorimo bez mržnje, svi zajedno. **Tant que je respire, j’espère.**

 Marija Jovičić, III3

 Gimnazija, Zaječar